b'\n_START_ARTICLE_\nCassius\n_START_SECTION_\nBiografija\n_START_PARAGRAPH_\nAbu nariai \xc4\x97m\xc4\x97 dirbti kartu 1988 m. kai prodiusavo kelis Mc Solaar albumus. 1991 m. jie suk\xc5\xabr\xc4\x97 pirm\xc4\x85 savo projekt\xc4\x85 pavadinimu La Funk Mob, kur jie toliau eksperimentavo su elektriniais garsais. V\xc4\x97liau jau jie abu suk\xc5\xabr\xc4\x97 gars\xc5\xb3j\xc4\xaf hit\xc4\x85 \xe2\x80\x9eFoxxy\xe2\x80\x9c, tik \xc5\xa1\xc4\xaf kart\xc4\x85 jau pasivadin\xc4\x99 Cassius vardu. \xc5\xa0io singlo populiarumas i\xc5\xa1garsino Cassius, o tokios grup\xc4\x97s kaip Daft Punk ar Air net leido sukurti kelis j\xc5\xb3 dain\xc5\xb3 remix\'us. 1999 m. Saus\xc4\xaf jie i\xc5\xa1leido kit\xc4\x85 hit\xc4\x85 \xe2\x80\x9eCassius 1999\xe2\x80\x9c, kuris kaip pasirodo buvo j\xc5\xb3 albumo pagrindin\xc4\x97 daina, albumio kuris ir vadinosi \xe2\x80\x9e1999\xe2\x80\x9c. \xc5\xa0iame albume buvo dar du hitai, tai \xe2\x80\x9eFeeling For You\xe2\x80\x9c ir \xe2\x80\x9eLa Mouche\xe2\x80\x9c. Dain\xc5\xb3 \xe2\x80\x9eFeeling for you" ir \xe2\x80\x9eCassius 1999" video klipuose yra vaizduojamas garsus komiks\xc5\xb3 veik\xc4\x97jas, vardu Deadman, kuris \xc4\x8dia yra Dj - superherojus._NEWLINE_2002 m. buvo i\xc5\xa1leistas antrasis j\xc5\xb3 albumas, pavadinimu Au R\xc3\xaave, kuris nebuvo toks populiarus kaip pirmasis. \xc5\xa0iame albume galima i\xc5\xa1girsti k\xc5\xabrini\xc5\xb3, kartu su Steve Edwards, Wu-Tang Clan ir dar keliais kitais atlik\xc4\x97jais. Cassius gr\xc4\xaf\xc5\xbeo \xc4\xaf studij\xc4\x85 2006 m. su eksperimentiniu singlu \xe2\x80\x9eToop Toop\xe2\x80\x9c, kuris buvo vienas i\xc5\xa1 j\xc5\xb3 albumo 15 Again singl\xc5\xb3. \xc5\xa0is, kaip ir prie\xc5\xa1 tai buv\xc4\x99s \xe2\x80\x9eAu R\xc3\xaave\xe2\x80\x9c albumas buvo daugiau vokalinio, o ne house muzikos tipo. Keliaudami po albumo pristatymo tur\xc4\x85, jie sugalvojo vien\xc4\x85 \xc4\xafdom\xc5\xb3 dalyk\xc4\x85, papra\xc5\xa1\xc4\x97 draug\xc5\xb3 ir fan\xc5\xb3 sukurti remix\xc4\x85 dainos \xe2\x80\x9eToop Toop\xe2\x80\x9c. Kaip jie patys teigia, jie sulauk\xc4\x97 apie 400 remix\xc5\xb3 nuo 2006 spalio. \xc5\xa0iuo momentu grupe dar nieko nekuria.'